CELEX: 62012TN0114
Language: fi
Date: 2012-03-08 00:00:00
Title: Asia T-114/12: Kanne 8.3.2012 — Bode Chemie v. SMHV

9.6.2012   
            
            
               FI
            
            
               Euroopan unionin virallinen lehti
            
            
               C 165/21
            
         Kanne 8.3.2012 — Bode Chemie v. SMHV
   (Asia T-114/12)
   2012/C 165/36
   Kannekirjelmän kieli: ranska
   
      Asianosaiset
   
   
      Kantaja: Bode Chemie GmbH (Hambourg, Saksa) (edustaja: asianajaja N. Aicher)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Laros Srl (Cremona, Italia)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa sisämarkkinoiden harmonisointiviraston neljännen valituslautakunnan 16.1.2012 asiassa R 2423/2010-4 tekemän päätöksen ja
            
         
               —
            
            
               velvoittaa vastaajan korvaamaan oikeudenkäyntikulut, mukaan lukien SMHV:ssa käydystä valitusmenettelystä aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Bode Chemie
   
      Haettu yhteisön tavaramerkki: punavalkoinen kuviomerkki, jossa on sanaosa ”sterilina” luokkaan 3 ja 5 kuuluvia tavaroita varten — yhteisön tavaramerkkihakemus nro 8120032
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: yhteisön tavaramerkki ”STERILLIUM” nro 221168 luokkaan 5 kuuluvia tavaroita varten; sinivalkoinen yhteisön kuviomerkki ”BODE Sterillium” nro 6262257 luokkaan 5 kuuluvia tavaroita varten
   
      Väiteosaston ratkaisu: Väite hylätään kokonaisuudessaan.
   
      Valituslautakunnan ratkaisu: Valitus hylätään.
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen siitä syystä, että valituslautakunnan näkemyksestä poiketen tavaroiden samankaltaisuutta ja/tai samanlaisuutta, merkkien samanlaisuutta ja kantajan tavaramerkin erottamiskykyä koskevien kriteerien kokonaisarvioinnin perusteella on katsottava, että hakemuksen kohteena oleva merkki aiheuttaa sekaannusvaaraa yleisön keskuudessa.